钦定古今图书集成/明伦汇编/氏族典/第363卷 > 《廖用贤尚友录》 > 任隗
## 钦定古今图书集成/明伦汇编/氏族典/第363卷 > 《廖用贤尚友录》 > 任隗

按《后汉书任光传》：“光子隗，字仲和，少好黄《老》，清静寡
欲。显宗闻之，擢奉朝请，迁羽林左监、虎贲中郎将，又
迁长水校尉。肃宗即位，以为将作大匠。建初五年，迁
太仆，八年代窦固为光禄勋。所历皆有称。章和元年，
拜司空。隗义行内修，不求名誉，而以沈正见重于世。
永元四年薨，子屯嗣。”